﻿ AGRESORUL FAMILIAL GEORGIANA VIRGINIA BONEA rincipalul obiectiv al articolului de faţă constă în sublinierea importanţei existenţei serviciilor dedicate agresorilor familiali. P Astfel, nu doar victima violenţei în familie, relaţia de cuplu trebuie să beneficieze de serviciile specializate, ci şi agresorul. Este vorba de corectarea comportamentului agresiv, precum şi demararea întregului proces de reabilitare a individului. Agresivitatea umană este extrem de complexă, motiv pentru care necesită o mare atenţie în abordarea diverselor perspective teoretice, contextuale, individuale, de cuplu, instituţionale, legislative şi morale. România încă se află la începutul construirii serviciilor specializate destinate exclusiv agresorului familial. Astfel, în Bucureşti există un singur centru care oferă servicii specializate agresorilor. Drept urmare, se fac necesare eforturi administrative, juridice şi ştiinţifice în vederea abordării problemei inclusiv din perspectiva nevoilor şi asistenţei agresorului. Tratarea eficientă a violenţei familiale implică atât victima, cât şi agresorul. De asemenea, numărul înregistrat al cazurilor de agresivitate şi violenţă, atât în spaţiul public, cât şi în spaţiul intim al familiei, s-a triplat în ultimii zece ani, datorită multiplelor eforturi ale statului de a face cunoscută această problemă şi de a oferi cât mai multe soluţii în prevenirea şi combaterea ei. Cuvinte-cheie: agresor; victimă; cuplu; servicii specializate; violenţă. SCURTĂ INTRODUCERE ASUPRA PROBLEMATICII Importanţa studiului de faţă este redată prin însuşi faptul că serviciile disponibile în prezent în România, atât pentru victimele violenței în familie, cât mai ales pentru agresori sunt insuficiente. Astfel, fie că este vorba de serviciile de găzduire temporară, aşa cum sunt adăposturile, fie că vorbim de diversele servicii de consiliere, acestea nu pot face faţă în mod eficient pentru tratarea problemei. Totodată, serviciile oferite de către Direcţia Generală de Asistenţă Socială şi Protecţie a Copilului, Municipiul Bucureşti (DGASMB), în mod direct sau prin intermediul unor organizații non-guvernamentale acreditate de stat, trebuie să fie consolidate şi făcute cunoscute publicului larg. Astfel, specialiştii din instituţii precum secţiile de Poliție, spitale, policlinici, Institutul Medico-Legal, IML, trebuie constant informaţi cu privire la serviciile existente în domeniul violenţei familiale, a instituţiilor abilitate şi a legislaţiei în domeniu. Astfel, prin intermediul unor înştiinţări, seminarii şi cursuri de educare Adresa de contact a autorului: Georgiana Virginia Bonea , Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: georgiana_bonea@yahoo.com. CALITATEA VIEŢII, XXIX, nr. 3, 2018, p. 271–290 272 GEORGIANA VIRGINIA BONEA 2 şi informare, aceşti specialişti pot contribui în mod considerabil la reducerea cifrei necunoscute a cazurilor de violenţă şi pot creşte eficienţa în această luptă. Tratarea problemei violenţei familiale numai din perspectiva victimei, este o abordare superficială, care demonstrează insuficienta pregătire şi informare asupra situaţiei. Serviciile destinate agresorului familial sunt esenţiale în instrumentarea coerentă şi eficientă a acestor cazuri. Odată conştientizată importanţa de netăgăduit a serviciilor destinate agresorilor, lupta împotriva violenţei familiale, a violenţei dintre partenerii de viaţă, va căpăta sens şi va putea înregistra rezultatele dorite. Articolul de faţă este cu totul special deoarece expune şi analizează activitatea şi rezultatele obţinute de către echipa multidisciplinară din cadrul Centrului O nouă şansă , destinat exclusiv agresorilor familiali. Există foarte multe întrebări legate de această problematică, precum: Cum sunt identificaţi agresorii? Cum ajung să beneficieze de serviciile specializate destinate lor? Cu ce rezultate se finalizează serviciile complexe şi individualizate de acordare a ajutorului? De asemenea, în prezenta analiză sunt utilizate date furnizate de instituţii specializate, precum: Poliţia Capitalei (PC); Direcţia Generală de Asistenţă Socială şi Protecţie a Copilului, Municipiul Bucureşti (DGASPCMB); Centrul Parteneriat pentru Egalitate (CPE); precum şi datele cuprinse în Eurobarometrul 73.2/2010. O altă noutate a acestei lucrări ţine de faptul că întreaga structură a violenţei în familie este analizată, studiată şi tratată din perspectiva agresorului şi a specialiştilor care lucrează cu acesta. Din această perspectivă, se fac necesare mai multe clarificări asupra comportamentului agresiv, conduita în cadrul restrâns al familiei, precum şi diferenţierea clară dintre agresivitate, abuz şi violenţă. În spaţul intim familial, individul se comportă, de cele mai multe ori diferit faţă de contextul socioprofesional, unde sunt solicitate anumite conduite şi reacţii (Baloescu şi Marian, 2009: 19−22). Astfel, agresivitatea se poate amplifica notabil atunci când individul doreşte să-şi impună dorinţa şi să obţină ceea ce-şi doreşte de la partenera sa de viaţă. În altă ordine de idei, agresivitatea, în general este atât un fenomen, cât şi un proces complex de escaladare, purtând diverse accente pe tipologia psihologică a individului, pe influenţele mediului înconjurător, dar şi pe amprenta culturală (Bandura, 1977; Lorenz, 1963/2005; Baloescu şi Marian, 2009; Chelcea, 2003). De asemenea, în contextul de faţă, vom vorbi despre agresivitatea individului în spaţiul intim al relaţiei de cuplu dintre un bărbat şi o femeie. Apariţia şi menţinerea agresivităţii între partenerii de viaţă va schimba inevitabil dinamica de cuplu, percepţia unui partener asupra celuilalt partener, cât şi conduita partenerului agresat. Trebuie spus că există mai multe etape prin care trece individul, până să dea frâu liber agresivităţii sale (Cerezo, 1998; Braithwhait, 2001): 1) acumularea stresului, a tensiunilor şi frustrărilor; 2) apariţia şi intensificarea emoţiilor negative precum ura, furia şi gelozia; 3) escaladarea conflictelor deja existente. Dar nu putem exclude elemente precum: a) lipsa unei comunicări corespunzătoare; b) incapacitatea individului de a face faţă provocărilor profesionale, familiale şi de mediu; c) diferenţe notabile de educaţie şi cultură dintre cei doi parteneri de viaţă; d) niveluri total diferite de percepţie şi analiză a diverselor contexte; e) predispoziţie chimică şi psihică spre agresivitate; f) ingerarea anumitor substanţe medicamentoase, a substanţelor halucinogene sintetice 3 AGRESORUL FAMILIAL 273 sau naturale, precum şi consumul excesiv de băuturi alcoolice; g) incapacitatea de a depăşi anumite situaţii dificile ivite de-a lungul vieţii individului ş.a.m.d. Agresivitatea diferă de la un individ la altul în ceea ce înseamnă (Lorenz, 1963/2005; Chelcea, 2003): a) timpul şi forma de escaladare; intensitatea manifestării; b) precum şi persoana sau obiectul către care este îndreptată agresivitatea. În ceea ce priveşte violenţa din cadrul relaţiei de cuplu, aceasta a existat în toate timpurile, în toate ţările şi civilizaţiile, însă femeile au înregistrat numărul cel mai mare în rândul victimelor (Bhattacharyya, 2008; Lowney, 2008; Coleman și Straus, 1990). Violenţa din cadrul relaţiei de cuplu are o foarte mare importanţă, din cauza impactului major pe care îl are atât asupra victimei, cât şi asupra agresorului. Definirea violenţei împotriva femeii, dată în Declaraţia Naţiunilor Unite (1993), are o mare importanţă în descoperirea şi numirea violenţei: „orice act de violenţă bazat pe diferenţa de gen şi care cauzează sau ar putea cauza femeii suferinţă sau vătămare fizică, sexuală sau psihologică, incluzând ameninţările cu astfel de acte, coerciţia şi privarea arbitrară de libertate, fie în viaţa publică, fie în cea privată”. Totodată, politicile sociale pot fi evaluate pe una sau mai multe dimensiuni, precum: scopuri şi obiective, aranjamente administrative şi financiare, impact şi eficacitate etc. Astfel, se face simţită necesitatea existenţei unui plan de prevenire şi combatere a violenţei în cadrul familiei, cu accent pe serviciile destinate exclusiv agresorului. Însă, cum spuneam mai devreme, la ora actuală, ţara noastră are doar două centre destinate agresorului familial, anume: un serviciu în Iaşi, numit Centrul Anatol şi un serviciu în Bucureşti, numit Centrul O nouă şansă , aflat în subordinea Direcţiei Generale de Asistenţă Socială şi Protecţia Copilului, Municipiul Bucureşti (DGASPCMB). AGRESIVITATE ŞI VIOLENŢĂ: DELIMITĂRI CONCEPTUALE Comportamentul agresiv îmbracă multiple forme, după cum este definit din diversele perspective ale behaviorism-ului, a interacţiunilor cu cei din jur, a percepţiei, a culturii şi tipului de educaţie, a societăţii din care individul face parte. Majoritatea specialiştilor (Abrahams, 2007; Daly şi Wilson, 1993) consideră violenţa drept o boală, din simplul fapt că aceasta conduce la anumite tipuri de leziuni de natură fizică şi psihică. Agresivitatea este des asociată cu lipsa responsabilităţii individului, dorinţe distructive îndreptate către cei din jurul său, egoism, precum şi lipsa compasiunii (Borş și alții, 2005; Dutton și alții, 1996). De cele mai multe ori, agresivitatea este de natură instinctivă, însă influenţele societăţii în care individul interacţionează sunt inevitabile. De asemenea, individul poate fi tentat să imite comportamentele deviante, agresive ale celor din jurul său (Bandura, 1977; Kerby și alții, 2010), dar mai ales de a se simţi încurajat în intenţiile sale distructive la adresa celor apropiaţi. Agresivitatea este influenţată de mai mulţi factori favorizanţi ai apariţiei, manifestării şi menţinerii acestor episoade cu încărcătură negativă, precum (Bonea, 2013: 50−51): 1) tipologia culturală; 2) cutumele şi obiceiurile comunităţii; 3) modelele de socializare; 4) predispoziţia psihică înclinată spre excese de furie; 5) toleranţa promovată în 274 GEORGIANA VIRGINIA BONEA 4 societate faţă de comportamentele contondente la adresa membrilor familiei; 6) precum şi accesibilitatea la diversele substanţe halucinogene sau alcoolice ( Tabelul nr. 1 ). Tabelul nr. 1 Posibili factori determinanţi ai agresivităţii umane, manifestate în cadrul familiei Factori sociali Factori Factori biologici Factori Factori familiali economici psihologici Nealocarea suficientelor Anumite Implicarea surse material de Diverse probleme de familiilor de ordin psihologic, Cultura violenţei. către stat pentru probleme de ce împiedică origine ale prevenirea şi natură biologică partenerilor de combaterea ale individului. individual să viaţă în noua violenţei în aibe o viaţă familie formată. familie. normală. Lipsa Diferenţe majore Indiferenţa mijloacelor Neadaptarea de mentalitate societăţii faţă de materiale ale individului la Diverse boli între familiile de agresivitate şi victimei pentru a mediul psihice origine ale violenţă. putea lua măsuri înconjurător. incurabile. partenerilor şi de autoapărare. noua familie conjugală. Familii cu Anumite viziuni total Lipsa resurselor incapacităţi de opuse, Obişnuinţa materiale pentru natură biologică Dependenţa de antagonice societăţii cu a putea investi în din cauza cărora ordin psihic asupra a ceea ce agresivitatea şi educaţia proprie individual nu dintre victimă şi înseamnă violenţa. şi în cea a poate deţine agresor. socializarea, dar copiilor familiei. autonomia şi rolul femeii şi asupra vieţii sale. al bărbatului în cadrul familiei. Izolarea din Probleme psihice Tragedii familial punct de vedere Lipsa resurselor Incapacitatea de ale victimei ce o grave, peste care geografic, social, financiare. a avea copii. împiedică să se se trece destul de familial etc. apere de agresor. greu. Sursa : Prelucrarea autoarei după: Bonea, 2013: 50−51. Agresivitatea umană este o caracteristică intrinsecă a fiecărui individ, însă modul de manifestare, dozarea ei, cât şi alegerea momentului de acţiune şi justificarea acesteia depind de mai multe aspecte precum (Awang şi Hariharian, 2011; Davis, 2008; Bonea, 2012): a) dureri cronice şi stare precară de sănătate; b) grad scăzut de autopreţuire; c) dependenţa emoţională faţă de partener; d) respectul extrem de exagerat acordat trebuinţelor proprii; e) folosirea tranchilizantelor şi/sau a alcoolului; f) tendinţa de a se sinucide; g) coşmaruri frecvente şi insomnii; h) agitaţie severă, anxietate, nervozitate; i) gândire confuză şi lipsă de concentrare; j) starea de sănătate precară a victimei sau a agresorului; k) consumul de alcool în mod frecvent; l) istoria infracţională a agresorului; m) locul de muncă instabil; n) victima este însărcinată 5 AGRESORUL FAMILIAL 275 (aşteaptă un copil); o) gelozia; p) soţii locuiesc împreună cu părinţii; r) cei doi ocupă o locuinţă comună până la pronunţarea divorţului; s) agresorul/victima a fost martor/victimă a violenţei în familie în copilărie; t) izolare socială; ţ) partenerii nu se cunosc suficient de bine; u) comiterea adulterului; v) toleranţa societăţii faţă de violenţă; w) neimplicarea familiei extinse; x) lipsa mijloacelor materiale necesare unui trai considerat a fi decent; z) lipsa accesului pe piaţa muncii. Diferenţa dintre agresivitate, abuz şi violenţă se poate vedea cel mai bine atunci când aceşti trei termeni sunt puşi unul lângă altul şi sunt analizaţi fiecare în dinamica sa proprie. Astfel, când vorbim despre fenomenul violenţei în relaţia de cuplu trebuie să ne gândim şi la scopurile şi motivaţiile agresorului, şi aici avem două categorii de agresori (Davis, 2008; Bhattacharyya, 2008; Awang, 2011; Beauvoir, 1963/2008; Mitrofan, 1996): 1) violenţa expresivă – ce caracterizează pe cei ce vor să experimenteze situaţiile conflictuale, un tip de agresor cuprins de panică, ce are un comportament isteric şi impulsiv; 2) violenţa instrumentală – defineşte agresorul care nu duce lipsă de capacitate intelectuală pentru a se putea controla, acţionând în mod raţional şi controlat pentru a obţine controlul total asupra victimei sale. Foarte importante sunt motivele agresorului, în vederea explicării comportamentului său faţă de victimă şi astfel, atât victima, cât şi agresorul pot fi ajutaţi în egală măsură. Cauzele, motivele şi circumstanţele ce au condus la un comportament agresiv sunt multiple: cauze economice, politice, sociale, psihologice, biologice, relaţionale, comunicaţionale (Zamfir, 1997; Bonea, 2012). Numărul agresorilor din spaţiul public, dar şi cel privat este mult mai mare decât numărul cazurilor înregistrate la poliţie, ceea ce înseamnă că cifra necunoscută este una ridicată (Beauvoir, 1963/2008; Ciupercă, 2000; Straus, 1990). De obicei, violenţa în familie devine la un moment dat o obişnuinţă pentru victimă, care este supusă permanent torturii şi diverselor agresiuni fizice, psihice, sexuale, economice, sociale şi verbale. În acest sens, Organizaţia Mondială Contra Torturii, prin intermediul Convenţiei împotriva torturii şi a altor dureri provocate şi tratamentelor crude, inumane, degradante (1984), defineşte clar violenţa dintre partenerii de viaţă ca fiind o formă gravă de tortură. SUCCINTĂ ANALIZĂ ASUPRA MODELELOR TEORETICE PRIVIND AGRESIVITATEA Există mai multe modele explicative ale cauzelor apariţiei, manifestării şi menţinerii agresivităţii şi violenţei în cuplul heterosexual. Explicaţiile sunt variate şi se bazează pe o serie de analize confirmate şi repetate în timp. Astfel, explicațiile vor fi împărțite în patru mari abordări, după cum urmează: I. Abordarea biologică; II. Abordarea psihologică-psihiatrică; III. Abordarea socioculturală; V. Consumul excesiv de băuturi alcoolice. Fiecare dintre aceste explicaţii acoperă o paletă mai mult sau mai puţin limitată de cauze menţionate, însă luate în ansamblul lor, acestea oferă o imagine completă asupra problematicii. Astfel, modelele explicative ale episoadelor agresive petrecute în spaţiul familial, pot fi de natură strict biologică, de tip psihologic-psihiatric, sociocultural, precum şi bio-chimic (Tabelul nr. 2). 276 GEORGIANA VIRGINIA BONEA 6 Tabelul nr. 2 Cele patru modele explicative ale agresivităţii în familie Moştenirea genetică menţionează reacţiile hormonale şi chimice ca influență către o conduită agresivă (Straus, 1990; Dutton și Corva, 2006; Mullender, 1996). Cu alte cuvinte, o cantitate mai mare de hormoni androgeni pot determina A. Modelul comportamentul agresiv al individului (Hearn, 1998: 28−31). De asemenea, biologic teoria atavismului evoluţionist, analizează anumite stigmate anatomice, ce pot defini individul agresiv (Lombroso, 1835−1909). Pe de altă parte, teoria constituţiei delincvente, (Di Tulio, 1956), analizează radiografiile făcute unui grup de criminali, descoperind că 50% dintre aceştia prezentau leziuni ale cutiei craniene. Abordările psihiatrice-psihologice, abordează agresorul din perspectiva B. Modelul personalității sale și a factorilor psihologici. Astfel, pot apărea conflicte între EU, psihologic-Super-EU şi Sine (Freud, 1930; Davis, 2008). Pe de altă parte, inadaptarea bio- psihiatric psihologică este o problemă constantă ce poate determina frustrări care să se concretizeze prin agresivitate (Bonea, 2009; Rădulescu, 2008). Capacitatea individului de a imita comportamentul agresiv este foarte mare, iar teoria învăţării sociale pune accentul pe rolurile învăţate şi transmise din generaţie în generaţie (Bandura, 1977; Lowney, 2008). Agresivitatea poate fi C. Modelul încurajată de către societate, familie şi cultură, conform teoriei patriarhale sociocultural (Coleman și Straus, 1990; Ciupercă, 2000). De asemenea, teoriile feministe incriminează avantajarea bărbatului față de femeie, dezagreând complet ideea socializării în funcție de gen (Bhattacharyya, 2008: 71−74). Agresivitatea este susţinută de toleranţă, subcultura violenţei, anomie, modelele promovate în mass-media etc. (Cohen, 1955: 38−40). Consumul excesiv de alcool şi de substanţe halucinogene poate determina o D. Modelul conduită agresivă (Whitfield, 2001; Sillamy, 1995/2000). (Abrahams, 2007; bio-chimic Răşcanu, 2004). Evoluţia dependenţei de băuturi alcoolice este strâns legată de apariţia şi manifestarea comportamentului agresiv. Sursa : Prelucrarea autoarei după: Bonea, 2012, în Rujoiu şi Rujoiu, (coord.): 194−236. Astfel se poate demonstra complexitatea caracteristică problematicii, reliefîndu-se negreşit diferenţierile şi asemănările care pot ajuta specialiştii în domeniu să construiască noi metode şi tehnici de instrumentare şi monitorizare a cazurilor. ANALIZĂ STATISTICĂ PRIVIND COMPORTAMENTUL AGRESIV Există o diferenţă semnificativă între statistica deţinută de către Poliţia Capitalei (PC), statistica furnizată de către Direcţia Generală de Asistenţă Socială şi Protecţie a Copilului, Municipiul Bucureşti (DGASPCMB) şi statistica Centrului Parteneriat pentru Egalitate . Acest lucru poate fi explicat prin faptul că femeia victimă alege să apeleze la anumite instituţii din mai multe motive, precum (Beauvoir, 1963/2008; Stuart și alții, 2008): lipsa de informare; teama faţă de agresor; existenţa copiilor; lipsa susţinerii din partea familiei de provenienţă; o situaţie materială precară; teama de a nu fi blamată ş.a.m.d. Totodată, se observă diferenţe notabile în privinţa atitudinilor, a percepţiilor şi a mentalităţilor dintre respondenţii de naţionalitate română, faţă de cei europeni, 7 AGRESORUL FAMILIAL 277 când vine vorba de violenţă şi agresivitate în relaţia de cuplu. În acest sens, Eurobarometrul 73.2/2010 , a evidenţiat perspectiva comunităţii privind modalităţile de prevenire şi combatere a violenţei în familie. Astfel, a reuşit să dezvăluie faptul că numai 62% din respondenţii români consideră absolut necesară reeducarea, reabilitarea şi incluziunea socială a agresorilor, comparativ cu un procent de 83% dintre europeni. Este o diferenţă considerabilă de percepţie şi mentalitate asupra a ceea ce înseamnă reabilitarea agresorului familial. Mai departe, un procent de 75% din respondenţii de naţionalitate română consideră că agresorul familial trebuie drastic pedepsit, în comparaţie cu 81% din europeni. Se poate deduce din acest rezultat al studiului faptul că românii par a fi ceva mai toleranţi şi iertători faţă de violenţă ( Tabelul nr. 3). Tabelul nr. 3 Părerile cetăţenilor români vs. europeni privind modalităţile de prevenire şi combatere a violenţei în familie Modalităţi de combatere a violenţei în familie Respondenţi din Respondenţi din România Uniunea Europeană Reeducare, Reabilitare şi incluziune socială 62% 83% Existenţa unor legi mai aspre 71% 80% Construirea unor programe de educare a tinerilor în şcoli 67% 69% Existenţa mai multor centre destinate victimelor şi agresorilor 57% 70% Pedepsirea drastică a agresorului familal 75% 81% Sursa : Prelucrarea autoarei după Eurobarometrul 73.2/2010 . Orice tip de violenţă – fie fizică, socială, sexuală sau economică – are o puternică influenţă în planul psihic. Tocmai din acest motiv, violenţa psihică este destul de greu de calculat în mod individual, ridicând numeroase probleme şi dificultăţi de ordin statistic, etic, profesional şi teoretic. În ce priveşte setul tipurilor de agresivitate şi violenţă în familie, potrivit aceluiaşi Eurobarometru 73.2/2010 , acestea sunt după cum urmează: controlul resurselor economice; violenţa fizică şi sexuală; violenţa psihologică şi verbală; limitarea libertăţii victimei. În situaţia violenţei dintre partenerii de cuplu, limitarea libertăţii şi controlul resurselor vor împiedica victima să ia măsurile necesare autoapărării. Formele violenţei sunt bine cunoscute de către respondenţii români şi de către cei europeni, după cum reiese din Eurobarometrul 73.2/2010 . Acest lucru se poate explica prin faptul că de-a lungul ultimilor ani au existat numeroase campanii, atât la nivel naţional, cât mai ales la nivel internaţional de informare şi sensibilizare a populaţiei privind problematica. Astfel, un procent de 63% dintre români au auzit şi/sau au experimentat acest tip de violenţă familială, comparativ cu 72% dintre respondenţii europeni. Controlul resurselor financiare ale victimei de către agresor constituie un element cheie în cazul tăcerii victimei, având o rată destul de ridicată şi anume: 73% dintre români, comparativ cu 85% din respondenţii europeni. Diferenţa considerabilă poate fi explicată prin faptul că europenii sunt mult mai bine informaţi şi în consecinţă, preocupați de tot 278 GEORGIANA VIRGINIA BONEA 8 ceea ce înseamnă şi implică violenţa familială şi modalitatea de a avea controlul asupra victimei. Este crucial ca populaţia să poată recunoaşte şi distinge clar formele de violenţă familială, dar mai ales modalităţile de prevenire şi combatere a ei ( Tabelul nr. 4). Tabelul nr. 4 Tipurile de agresivitate şi violenţă în familie şi frecvenţa acestora Tipul de agresivitate, violenţă familială Respondenţi din Respondenţi din Uniunea România Europeană Controlul resurselor economice. 73% 85% Violenţă fizică şi sexuală. 69% 86% Violenţă psihologică şi verbală. 53% 71% Ameninţarea cu violenţă şi agresivitate. 60% 69% Limitarea libertăţii. 63% 72% Sursa : Prelucrarea autoarei după Eurobarometrul 73.2/2010 . Mai departe, tot în Eurobarometrul 73.2/2010, reiese că un procent de 76% din respondenţii români consideră că actele de violenţă familială trebuie pedepsite ca atare, în antiteză cu un procent de 85% dintre europeni. Desigur că există grade de intensitate diferite ale fiecărei forme de violenţă, ţinând cont de cultură, de practicile din familia respectivă, de nivelul educaţional, de valorile pe care religia practicată le promovează, dar şi de etnie. Un procent de 68% dintre respondenţii români consideră violenţa familială o problemă foarte răspândită în rândul populaţiei, cu mult mai puţin faţă de 79% dintre europeni. Pe de altă parte, reversul medaliei dezvăluie faptul că sub 50%, atât din respondenţii români, cât şi din cei europeni văd problema violenţei în familie ca fiind nu foarte răspândită ( Tabelul nr. 5). Tabelul nr. 5 Gravitatea actelor de agresivitate şi violenţă familială Gravitatea actelor de agresivitate şi violenţă Respondenţi Respondenţi din familială din România Uniunea Europeană Agresivitatea şi violenţa familială sunt forme grave ale încălcării Drepturilor Omului, ce trebuie 76% 85% pedepsite prin lege. Agresivitatea e o formă de tortură 61% 74% Violenţa familială este o problemă foarte răspândită. 68% 79% Violenţa familială există, dar nu este foarte des întâlnită. 41% 36% Sursa : Prelucrarea autoarei după Eurobarometrul 73.2/2010 . Indiferent de intensitate sau tipologie, când vorbim de violenţa petrecută în intimitatea familiei, impactul asupra vieţii victimei este unul foarte mare. Actorii implicaţi se cunosc foarte bine între ei şi mai mult, îşi împărtăşesc reciproc gândurile, 9 AGRESORUL FAMILIAL 279 temerile, emoţiile pozitive sau negative. Dacă ar fi să comparăm agresivitatea petrecută pe stradă, în spaţiul public, aceasta nu poate fi discutată în aceeaşi termeni cu cei ai violenţelor petrecute în interiorul unui cuplu, respectiv familie. Incertitudinea, teama şi nesiguranţa căminului, pot avea mari influenţe de ordin negativ asupra victimei pe termen scurt, mediu şi lung, ducând la depresie şi chiar tentative de suicid (Straus, 1990; Borş și alții, 2005). Luând în considerare femeile victime ale abuzurilor fizice şi psihice, venite din partea partenerilor lor de viaţă, Centrul Parteneriat pentru Egalitate a efectuat un studiu pe populaţia de gen feminin a României, în anul 2003. Conform rezultatelor studiului, un număr de 827 000 de femei au declarat că au fost agresate în familie, în mod frecvent, de către partenerul lor de viaţă. În privinţa cazurilor de violenţă în relaţia de cuplu, finalizate cu spitalizarea victimei, din nou se observă reticenţa şi rezistenţa femeii de a apela la serviciile Poliţiei, motiv pentru care medicii capătă un rol crucial în acest context (Cerezo, 1998: 16). Ce piedici există în calea victimei de a nu sesiza oamenii legii? Răspunsurile variază de la teama femeii de a nu rămâne singură şi incertitudinea de ordin economic, până la anticiparea unei posibile reacţii negative din partea agresorului, precum şi pierderea statutului de soţie (Coleman şi Straus, 1990: 289−301). Prin urmare, victimele aleg să apeleze la medic pentru a se putea trata în urma violenţelor suferite şi totodată pot fi informate de către acesta în legătură cu posibilităţile juridice şi instituţionale existente. După cum se poate vedea din statistica furnizată de către Poliţia Capitalei (PC), în anul 2007, au fost înregistrate 226 de cazuri de spitalizare ale victimelor violenţei în familie, iar în anul 2018, această cifră se dublează, ajungând la un număr de 572 de internări. Explicaţia acestei situaţii poate fi pusă pe seama faptului că medicii, venind permanent într-un prim contact cu victimele violenţei familiale, aleg să devină din ce în ce mai activi, acţionând în consecinţă ( Tabelul nr. 6). Tabelul nr. 6 Cazurile agresiunilor prelucrate de către PC, înregistrate cu spitalizarea victimei, 2007−2017 Anul Total cazuri de spitalizare a victimei violenţei familiale 2007 226 2008 231 2009 287 2010 351 2011 262 1012 319 2013 524 2014 408 2015 512 2016 527 2017 453 Sursa : Prelucrarea autoarei după statistica PC, 2018. 280 GEORGIANA VIRGINIA BONEA 10 Când vine vorba de ordinul de protecţie, acesta a fost introdus în anul 2012, prin modificările ulterioare aduse Legii 217/2003 pentru prevenirea şi combaterea violenţei în familie, și se poate materializa printr-o hotărâre judecătorească în regim de urgenţă. Astfel, se va putea observa faptul că numărul acestor ordine va creşte pe an ce trece. În 2012, s-au eliberat 982 de asemenea ordine în cazurile de violenţă în familie, unde agresorul este obligat să păstreze distanţa faţă de victima sa. Iar în anul 2017, a fost eliberat un număr de 1 210 de ordine. Creşterea numărului lor s-a datorat faptului că victimele încep să conştientizeze treptat utilitatea şi totodată valoarea acestor ordine, atât în asigurarea siguranţei de ordin fizic, a evacuării agresorului din locuinţă, cât şi a facilitării obţinerii custodiei minorului, acolo unde este cazul ( Tabelul nr. 7). Tabelul nr. 7 Cazurile pentru care au fost eliberate ordine de protecţie, emise de instanţa judecătorească, în scopul apărării victimei violenţei, între anii 2012−2017 Anul Total ordinele de protecţie 1012 982 2013 1 074 2014 1 379 2015 1 105 2016 1 143 2017 1 210 Sursa : Prelucrarea autoarei după statistica PC, 2018. Odată cu apariţia Legii nr. 254/2013, privind executarea pedepselor şi a măsurilor privative de libertate dispuse de organele judiciare în cursul procesului penal, cu toate modificările ulterioare, va fi influenţată şi statistica, prin creşterea numărului de hotărâri judecătoreşti, atât privative de libertate, cât şi pedepsele privative de libertate cu suspendare. Astfel, pedepsele date de către instanţele de judecată agresorilor familiali cu privarea de libertate sunt în număr ceva mai redus faţă de pedepsele cu suspendare. Numărul din ce în ce mai mare al dosarelor de violenţă în familie, înregistrate de către Poliţie şi Parchet face să crească cifra anuală a pedepselor privative de libertate. Astfel, în anul 2009, avem un număr de 392 de pedepse cu suspendare, faţă de 292 de pedepse cu executare. Numărul total al pedepselor agresorilor, în anul 2011, ajunge la 597, iar în anul 2017, este de 663, constatându-se o creştere continuă de la an la an (Tabelul nr. 8 ). Pe măsură ce problematica agresivităţii şi a violenţei dintre partenerii de viaţă a devenit mai cunoscută, efectul a constat în creşterea considerabilă a numărului cazurilor înregistrate de către Poliţie, dar şi de către instanţele de judecată. Prin urmare, se poate deduce faptul că cifra necunoscută a acestor cazuri se află în scădere, fapt dorit de către autorităţi în numeroasele campanii de sensibilizare şi informare a populaţiei. 11 AGRESORUL FAMILIAL 281 Tabelul nr. 8 Situaţia cazurilor de agresivitate exclusiv asupra femeilor în familie, pentru care s-a pronunţat o hotărâre judecătorească de pedeapsă privativă de libertate, între anii 2007−2017 Pedepse privative de Pedepse privative de Total pedepse pe an cu executare Anul libertate cu libertate cu şi suspendare pentru agresorii executare suspendare familiali 2007 182 324 506 2008 194 229 423 2009 292 392 684 2010 288 218 506 2011 261 336 597 1012 174 471 645 2013 253 372 625 2014 329 438 767 2015 173 349 522 2016 205 406 611 2017 235 428 663 Sursa : Prelucrarea autoarei după statistica PC, 2018. CENTRUL O NOUĂ ŞANSĂ, DESTINAT AGRESORILOR FAMILIALI: ISTORIC, SERVICII, BENEFICIARI ŞI REZULTATE Centrul O nouă şansă oferă servicii gratuite, adresate agresorilor familiali, aflându-se în directa subordine a Direcţiei Generale de Asistenţă Socială şi Protecţie a Copilului, Municipiul Bucureşti (DGASPCMB). Centrul a fost înfiinţat în anul 2007, iar principalul său obiectiv a constat în furnizarea mai multor servicii specializate care să vină în sprijinul şi asistenţa agresorilor familiali şi a familiilor acestora; precum şi îndrumarea către tratamentele de dezalcoolizare, psihologice, psihiatrice sau dezintoxicare, în funcţie de fiecare caz în parte. De asemenea, este asigurată colaborarea cu autorităţile administraţiei publice centrale şi locale, în vederea combaterii fenomenului violenţei familiale. În cadrul centrului funcţionează o echipă multidisciplinară formată din mai mulţi specialişti, precum: medic generalist, medic de specialitate, psiholog, psihiatru, asistent social, jurist, precum şi psihoterapeut (Tabelul nr. 9). Accesul în cadrul Centrului este asigurat prin intermediul specialiştilor, agresorii fiind redirecţionaţi de către consilierii în adicţii, psihologi, psihiatri, asistenţi sociali. Specialistul recunoaşte nevoile şi problemele persoanei asistate, în urma unei evaluări specifice, urmând să redirecţioneze cazul către serviciile necesare. Condiţiile pe care trebuie să le îndeplinească o persoană pentru a deveni beneficiarul acestor servicii specializate sunt simple, după cum urmează: a) beneficiarul trebuie să se prezinte la sediul DGASPCMB, sau la adresa locaţiei Centrului pentru a solicita acest tip de servicii, solicitarea se poate face şi în format electronic, în nume propriu; b) membrii 282 GEORGIANA VIRGINIA BONEA 12 familiei beneficiarului trebuie să fie deschişi la colaborarea cu specialiştii centrului, în vederea unei eficienţe maxime a serviciilor furnizate; c) urmează evaluarea beneficiarului de către asistentul social şi de către psiholog, pentru identificarea problemelor existente, iar apoi se stabilește un program terapeutic împreună cu agresorul, în funcţie de urgenţa problemelor depistate. Tabelul nr. 9 Serviciile oferite agresorilor familiali de către Centrul O nouă şansă, cu scopurile aferente Servicii Scop Beneficiari vizaţi Diminuarea tensiunilor conflictuale; Consiliere psihologică îndepărtarea dificultatilor de ordin emoţional Agresorul, partenera şi relaţional, căutarea soluţiilor potrivite sa de viaţă şi familia. pentru fiecare problemă în parte. Informarea asupra numeroaselor efecte Consiliere juridică negative şi consecinţe de ordin juridic atrase Agresor. de comportamentul lor. Investigarea situaţiei şi a tuturor problemelor Consiliere socială agresorului şi ale familiei acestuia prin Agresorul şi familia. intermediul anchetei sociale, efectuate de către asistentul social. Consiliere şi mediere a Soluţionarea conflictelor din familie, din Agresorul, partenera conflictului cuplu, medierea între agresor şi victimă. sa de viaţă şi familia. Consiliere pentru Facilitarea accesului agresorului la tratamente asigurarea accesului la specializate, în funcţie de problemele diversele tratamente constatate: tratamente psihologice, psihiatrice, Agresor. specializate de dezalcoolizare sau de dezintoxicare. Conştientizarea efectelor negative multiple, Consiliere antialcool susţinerea şi tratarea beneficiarului în vederea Agresor. depăşirii dependenţei sale faţă de alcool. Asigurarea unor servicii medicale specifice Asistenţă medicală care să vină în sprijinul asistenţei agresorului Agresor. şi de susţinere şi completare a celorlalte servicii oferite. Colaborarea cu autorităţile administraţiei publice centrale şi/ sau locale în diferitele Servicii de informare şi campanii de informare şi promovare a orientare serviciilor specializate de care poate beneficia Agresorul şi familia. individul atunci când se confruntă cu problema violenţei în familie. Sursa : Prelucrarea autoarei după statistica Centrului O nouă şansă , 2018. Portretul agresorului familial, potrivit datelor furnizate de către Centrul O nouă şansă şi prelucrate mai departe de către autoare, ilustrează următoarele caracteristici privind beneficiarii, după cum urmează: un procent de 48% dintre aceştia au menţionat faptul că au fost victime ale multiplelor agresiuni şi violenţe 13 AGRESORUL FAMILIAL 283 în familia de origine; numai 17% nu au avut probleme legate de agresivitate şi violenţă în cadrul familiei lor de origine, iar 67% au consumat băuturi alcoolice în mod excesiv. Mai departe, un procent de 48% din beneficiarii serviciilor centrului au studii medii, iar 24% au studii superioare şi 28% nu au terminat liceul. În privinţa locului de muncă, un procent de 34% din beneficiari deţin un loc de muncă stabil, iar 44% nu au loc de muncă. Interesant de observat este faptul că numai 8% dintre beneficiarii serviciilor centrului sunt femei, iar restul de 92% sunt bărbaţi (Tabelul nr. 10 ). Tabelul nr. 10 Portretul agresorului familial, beneficiar al serviciilor Centrului O nouă şansă Caracteristici beneficiar Procent Căsătorie: 38% Stare civilă Divorţ, dar locuiesc împreună: 26% Uniune consensuală: 36% Un copil: 44% Număr de copii Doi copii: 37% Peste trei copii: 19% Probleme de violenţă, agresivitate şi Victimă a agresiunilor în familia de origine: 48% consum de alcool în familia de origine Martor al agresiunilor în familia de origine: 35% Nu a existat violenţă în familia de origine: 17% Consumul excesiv de băuturi alcoolice Consum excesiv: 67% Consum ocazional: 33% Studii superioare: 24% Educaţie Studii medii: 48% Nu a terminat liceul: 28% Cu loc de muncă: 34% Loc de muncă Loc de muncă ocazional, sezonier: 22% Fără loc de muncă: 44% Până în 30 de ani: 47% Vârstă Până în 40 de ani: 31% Între 50 de ani şi peste: 22% Gen Masculin: 92% Feminin: 8% Sursa : Prelucrarea autoarei după statistica Centrului O nouă şansă , 2018. Atât mass-media, cât şi diversele instituţii abilitate ale statului au promovat serviciile furnizate de către Centrul O nouă şansă , fiind astfel înregistrată o creştere semnificativă a numărului cazurilor înscrise, începând cu anul înfiinţării sale, anume 2007, până în 2017. În anul 2007, Centrul a avut un număr total de 92 de cazuri, pentru ca în anul următor să crească, ajungând la 141. În anii ce urmează, cifra beneficiarilor serviciilor Centrului va înregistra o creştere constantă, datorită publicităţii serviciilor furnizate de către specialişti. Cea mai mare sumă a cazurilor s-a înregistrat în anul 2016, cu 534 de beneficiari. Situaţiile de recidivă a agresorilor sunt preluate 284 GEORGIANA VIRGINIA BONEA 14 tot de specialiştii Centrului şi numărul cel mai ridicat al acestora a fost de 27 cazuri, în anul 2015 ( Tabelul nr. 11 ). Tabelul nr. 11 Cazurile agresorilor familiali, înregistrate şi prelucrate de către Centrul O nouă şansă, între anii 2007−2017 Anul Total cazuri luate în evidenţă şi prelucrate Cazuri înregistrate cu recidivă 2007 92 11 2008 141 8 2009 238 16 2010 297 9 2011 420 21 1012 402 16 2013 528 12 2014 473 18 2015 521 27 2016 534 19 2017 423 26 Sursa : Prelucrarea autoarei după statistica Centrului O nouă şansă , 2018. Interesant de văzut, potrivit statisticii asupra activităţii Centrului O nouă şansă , sunt tipurile de agresivitate şi violenţă reieşite din cazurile prelucrate de către specialişti, anume: violenţă fizică, sexuală, abuz psihologic, violenţă economică şi socială. Atât violenţa socială, cât şi cea economică sunt luate împreună de către specialişti, deoarece au fost identificate ca atare, deşi sunt diferite în esenţă. În altă ordine de idei, violenţa fizică are ponderea cea mai mare în comparaţie cu celelalte tipuri de violenţă. Astfel, în anul 2007, Centrul a înregistrat şi prelucrat un număr de 51 de cazuri de violenţă fizică, 7 cazuri de violenţă sexuală, 19 cazuri de abuz psihologic şi 15 cazuri de violenţă economică şi socială. Numărul cazurilor creşte pe an ce trece datorită faptului că Centrul O nouă şansă se bucură de o bună vizibilitate atât în mass-media, cât şi în circuitul instituţiilor de specialitate, care trimit la rândul lor cazuri spre a fi prelucrate şi rezolvate. În anul 2018 s-au înregistrat 397 de cazuri de violenţă fizică, iar violenţa psihologică ajunge la un număr de 81 de cazuri preluate de către echipa multidisciplinară ( Tabelul nr. 12 ). Beneficiile serviciilor oferite de către Centrul O nouă şansă , faţă de agresorii familiali sunt cruciale în tratarea eficientă a problemei violenţei dintre partenerii cuplului. În consecinţă, nu numai victima trebuie să beneficieze de atenţia autorităţilor abilitate, ci şi agresorul, în egală măsură. Abordarea problemei dintr-un singur unghi nu va conduce la rezultate eficiente şi de durată. Astfel, serviciile acestui Centru sunt extrem de utile şi trebuie promovate ca atare. De asemenea, în vederea combaterii eficiente a problemei violenţei, este de dorit să fie înfiinţate asemenea servicii în toate judeţele ţării noastre. Remarcabil este faptul că pe tot parcursul 15 AGRESORUL FAMILIAL 285 procesului de asistare a agresorului în cadrul Centrului, este încurajată relaționarea și medierea problemelor în cuplu, cu ajutorul și supravegherea specialistului. Tabelul nr. 12 Situaţia agresiunilor familiale pe tipologii, în perioada 2007−2017 Anul Violenţă fizică Violenţă Abuz Violenţă economică şi sexuală psihologic socială 2007 51 7 19 15 2008 69 16 34 23 2009 107 23 51 57 2010 146 17 48 86 2011 228 31 87 74 2012 257 19 68 58 2013 345 28 79 76 2014 304 21 82 66 2015 337 14 86 84 2016 381 27 92 34 2017 305 11 83 24 Sursa : Prelucrarea autoarei după statistica Centrului O nouă şansă , 2018. Problematica agresorului în România este destul de „anemic” tratată, din punctul de vedere al serviciilor specializate de suport. Strategia de intervenţie atât pe termen scurt, cât şi pe termen lung trebuie gândită pentru fiecare caz în parte. Menţionez că România nu dispune de un serviciu specializat de intervenţie în cadrul poliţiei, pentru a facilita instrumentarea cazurilor de violenţă. De asemenea, serviciile medicale sunt foarte importante, însă sistemul românesc actual de sănătate este caracterizat de indiferenţă şi lipsuri acute (Bonea, 2012: 228−229). În acest sens, Ordonanţa nr. 95 din 24.12.2003 , specifică organizarea unor centre destinate agresorului, care să ofere servicii precum dezintoxicare, dezalcolizare, consiliere, tratament medical, consiliere. Standardele acestor servicii sunt stabilite în Ordinul nr. 383 din 12.06.2004 : consiliere şi mediere între agresor şi victimă, informarea beneficiarilor în legătură cu toate serviciile de care pot beneficia în cadrul centrului care asigură accesul la tratament şi calitatea serviciilor. Schimbarea sistemului specializat de prevenire şi combatere a violenţei în familie, implică numeroase intervenţii la niveluri diferite. De asemenea, Strategia Naţională de Prevenire şi Combatere a Violenţei în Familie , 2013−2018, precum şi planul de acţiune pentru implementarea acesteia, stabilesc un set de măsuri care să poată reduce considerabil actele de violenţă în spaţiul intim familial. Totodată, Legea 217/2003 privind prevenirea şi combarerea violenţei în familie , cu toate modificările ulterioare, nu mai scuteşte agresorul de răspunderea penală în cazul împăcării sale cu victima. Astfel, agresorul va fi obligat să se prezinte periodic la secţia de poliţie unde este arondat, în scopul verificării şi a ţinerii acestuia sub supraveghere. 286 GEORGIANA VIRGINIA BONEA 16 CONCLUZII ŞI PROPUNERI Serviciile destinate exclusiv agresorului familial îşi fac necesară existenţa, cu atât mai mult, promovarea lor pentru a deveni cât mai cunoscute publicului larg. Prin urmare, odată implementate şi promovate aceste servicii, pot contribui în mod eficient la reducerea numărului de cazuri de violenţă în cuplu, precum şi la scăderea cazurilor de recidivă. Astfel, se face necesară conceperea unui proces masiv de inserare a asistenţilor sociali în număr cât mai mare, în spitale şi policlinici, în vederea identificării şi îndrumării cazurilor în funcţie de particularităţi. Utilă este şi promovarea diverselor cercetări în acest domeniu, aşa cum este cea de faţă, în scopul descoperirii unor noi metode şi tehnici de lucru atât cu victima, cât mai ales cu agresorul şi familia acestora. Importanţa existenţei Centrului O nouă şansă atât pentru problema violenţei în general, cât mai ales pentru agresor în special este una foarte mare. Astfel, atât victima, cât şi agresorul primesc tratamente egale, dar particulare în funcţie de caracteristicile necesităţilor fiecăruia. Specialiştii din diversele domenii, aflaţi în cadrul echipei multidisciplinare a Centrului oferă servicii complete şi complexe nu doar agresorului, dar şi partenerei/partenerului de viaţă, precum şi familiei acestuia, acolo unde este necesar. Tratarea problematicii în urma unei evaluări multidisciplinare şi construirea unui plan de intervenţie, împlicând beneficiarul, constituie baza obţinerii unor rezultate eficiente şi de durată. În altă ordine de idei, percepţia populaţiei privind fenomenul violenţei în familie şi modalităţile prin care aceasta poate fi prevenită şi combătută, diferă de la un stat de drept la altul, însă un aspect este foarte clar, anume, că violenţa în cuplu există şi nu poate fi ignorată sau tratată superficial. De asemenea, procesul de prevenire şi combatere a violenţei în familie a avut un traseu lung şi anevoios în domeniul asistenţei sociale româneşti, sesizându-se o anumită tolaranţă faţă de violenţa în sine. Prin urmare, problematica agresorului familial în România este asemânătoare situaţiei „ călcâiul lui Achile ”, fiind insuficient tratată de către autorităţi, în ciuda faptului că a devenit din ce în ce mai cunoscută odată cu trecerea timpului. România trebuie să răspundă acestei provocări legislative, instituţionale, financiare şi sociale. Mai ales dacă se doreşte prevenirea şi combaterea eficientă a acestor cazuri, implicând resurse umane specializate, resurse materiale, concordanţă în privinţa legislaţiei existente în domeniu, precum şi colaborarea strânsă a instituţiilor de profil în vederea asigurării coerenţei serviciilor. O altă concluzie, ţine de socializarea strictă în funcție de gen, însă trebuie spus că aceasta nu este singurul factor care influențează apariția și menținerea violenței în cuplu. Există, numeroși alți factori care țin de aspectele religioase, psihoemoționale, sociale, economice, familiale, biologice etc. În momentul conștientizării pe deplin a necesitatăţii abordării problematicii agresorului din punct de vedere legislativ, instituțional, social, familial şi educațional; va fi posibilă depăşirea anumitor idei 17 AGRESORUL FAMILIAL 287 preconcepute, conform cărora agresorul trebuie ”aruncat” în afara casei şi în afara vieţii de familie. Atât educația, cât și familia au un rol major în perpetuarea comportamentului violent, desigur că nu trebuie ignorată influența societății, a culturii și religiei. În momentul în care agresorul a conștientizat avantajele ce decurg din utilizarea agresivității şi violenţei asupra partenerei sale de viață, comportamentul contondent va fi menţinut atâta timp cât este necesar pentru a obţine lucrul dorit. De multe ori, victimele nu ştiu care sunt drepturile şi posibilităţile lor de a se apăra împotriva agresiunilor suferite. Aici apare necesitatea serviciilor de consiliere juridică, socială şi psihologică, dar mai ales publicitatea masivă a avantajelor acestora, tocmai pentru a avea parte de o intervenţie eficientă. La nivel instituţional se pot construi şi implementa mai multe strategii de prevenire şi combatere a violenţei în relaţia de cuplu, atât la nivel local, cât mai ales la nivel national. Problema violenţei familiale, nu poate fi tratată numai din perspectiva femeii- victime şi a bărbatului-agresor, trebuie spus că şi femeile pot fi agresori, iar bărbaţii pot fi la rândul lor victime. Desigur că această situaţie este ceva mai rar întâlnită, însă ea există şi trebuie luată ca atare şi tratată. Cu alte cuvinte, România nu abordează deloc situaţia bărbaţilor abuzaţi de către partenerele lor de viaţă. La acest capitol, nu numai că nu există nici un fel de servicii specializate în domeniu, dar ţine şi de presupoziţia conform căreia există un număr nesemnificativ de victime-bărbaţi, care oricum nu ar solicita ajutor, temându-se de blamarea familiei extinse şi a societăţii. Este o situaţie problematică cu care deocamdată, ţara noastră alege să nu se confrunte guvernamental, legislativ şi instituţional. În plan mondial, însă, lucrurile stau total diferit, iar victimele-bărbaţi beneficiază de aceeaşi atenţie din partea autorităţilor de care beneficciază şi victimele de gen feminin. Deoarece violenţa este o formă gravă de tortură, atât femeile, cât şi bărbaţii sunt îndreptăţiţi a solicita şi a primi asistenţă specializată în acest sens. În mod constant, violenţa în familie, violenţa dintre partenerii de viaţă constituie o provocare pentru autorităţi, solicitând toată atenţia şi priceperea acestora de a se adapta în mod continuu spre a face faţă noilor provocări ivite. Prin intermediul noilor modificări legislative şi instituţionale, statul are scopul clar de a diminua amploarea fenomenului, mai ales de a scădea cifra nedeclarată, neştiută de către autorităţi a cazurilor de violenţă petrecută între membrii familiei. De asemenea, încrederea victimelor, cât şi a agresorilor în autorităţile statului constituie un element foarte important în procesul instrumentării tuturor cazurilor. Iar în această situaţie, trebuie făcute eforturi masive din partea instituţiilor statului, mai ales din partea Poliţiei, în scopul obţinerii unor rezultate cât mai bune şi eficiente în lupra impotriva agresivităţii şi violenţei. În încheiere, ţin să amintesc de un atribut fundamental al cercetătorului, acesta fiind de a veni mereu în slujba demersurilor guvernului de a rezolva problemele majore cu care se confruntă societatea. Urmărind perspectivele specialiştilor din diverse domenii, statul va putea avea o privire de ansamblu şi totodată o conturare şi descriere amănunţită a situaţiei. Astfel, prin intermediul studiilor şi al cercetărilor 288 GEORGIANA VIRGINIA BONEA 18 efectuate, se fac posibile anumite diagnoze ce pot servi ulterior la conceperea unor strategii coerente, cu rezultate de durată în procesul de prevenire şi combatere a violenţei în familie. Este foarte important ca rezultatele cercetărilor efectuate de către specialişti să fie luate în considerare la diversele acţiuni de prevenire şi combatere a problemei violenţei. Desigur că este vorba de costuri ridicate, implicând perspectiva individuală, familială, socială, legislativă, sanitară, politică şi instituţională. De asemenea, un partener foarte util în această luptă este mass-media care poate face diferenţa între o campanie reuşită, cu rezultate foarte bune şi eşecul unei tentative de a informa, educa şi sensibiliza populaţia. BIBLIOGRAFIE Abrahams, H., Supporting women after domestic violence, Loss, trauma and recovery , London, Jessica Kingsley Publishers, 2007. Awang, H., Hariharian, S., Determinants of domestic violence, Evidence from Malaysia , in “Journal of Family Violence”, nr. 22, SUA, 2011, pp. 459−464. Baloescu, A., Marian, G., Comportamentul agresiv , Bucureşti, Editura Tritonic, 2009. Bandura, A., Social learning theory , Englewood Cliffs, New Jersey, Prentice-Hall, 1977. Beauvoir, S., Neînţelegerea dintre sexe, în Lair, S., (ed.), Cuplul, Bucureşti, Editura Institutulul European, 1963/2008, pp. 290−312. Bhattacharyya, G., Dangerous Brown Men: Exploiting Sex, Violence and Feminism in the War on Terror , London, Long House Publishing Services, 2008. Bonea, G. V., Criminalitatea şi încrederea populaţiei în poliţia română , în „Revista de Criminologie, Criminalistică şi Penologie”, nr. 2, Bucureşti, 2009, pp. 63−75. Bonea, G. V., Elemente introductive legislative româneşti privind agresorul familial, Bucureşti, Editura Sigma, 2013. Bonea, G. V., Violența în relația de cuplu: Etiologia agresorului și aspectele generale ale modelelor de abordare a serviciilor specializate, în Rujoiu, O., Rujoiu, V. I. (coord.), Violenţa în familie: între percepţie socială şi asumare individuală , Bucureşti, Editura ASE, 2012, pp. 194−236. Borş, M., Chitoşcă, I., Tropan, Gh., Violenţa în familie şi metodologie investigaţiei, în Neamţu, G., Stan, D. (coord.), Asistenţă socială. Studii şi aplicaţii, Iaşi, Editura Polirom, 2005, pp. 129−143. Braithwhait, R., Managing aggression , London, Routledge, 2001. Cerezo, M. A., Conflict and violence in the family: Cross-disciplinary issues. Dynamic dilemma, în Klein, R. M. A., (Ed.), Multidisciplinary perspectives on family violence , New York, Routledge, 1998, pp. 9−40. Chelcea, S., Agresivitate , în Iluţ, P., Chelcea, S., (coord.), Enciclopedie de psihosociologie , Bucureşti, Editura Economică, 2003, pp. 25−27. Ciupercă, C., Cuplul modern: între emancipare şi disoluţie , Bucureşti, Editura Tipoalex, 2000. Cohen, A., Delinquent boys , London, Free Press, 1955. Coleman, D. H., Straus, M. A., Marital power, conflict and violence in a nationally representative sample of american couples , în Straus, M. A., Gelles, J., (eds.), Physical violence in american families , New Brunswick Transaction, 1990, pp. 287−304. Daly, M., Wilson, M., An evolutionary psychological perspective on male sexual proprietariness and violence against wives , SUA, Violence and Victims, 1993, pp. 271−294. Davis, R. L., Domestic violence: intervention, prevention, policies, and solutions , SUA, Editura Taylor & Francis Group, 2008. 19 AGRESORUL FAMILIAL 289 Di Tulio, B., Il problema della criminalita nelle aree arretrate italiane , Italia, Editura Nuovi Quaderni di Capestrano S.R.L., 1956. Dutton, D. G., Corva, K., Transforming a flawed policy: A call to revive psychology and science in domestic violence research and practice , “Aggression and Violent Behavior”, nr. 14, SUA, 2006, pp. 453−483. Dutton, D. G., Starzomski, A., Ryan, L., Antecedents of abuse personality and abusive behavior in wife assaults , in “Journal of Family Violence”, nr. 17, SUA, 1996, pp. 113−132. Freud, S., Civilization and its Discontents , Londra, Hogarth Press, 1930. Hearn, M. D., Baranowski T., Baranowski J., Doyle C., Smith M., Lin L. S., Resnicow K., Environmental influences on bad behavior , “Health Education”, nr.8, SUA, 1998, pp. 26–32. Kerby, K. R., Xu, X., Sirisunyaluck, B, Alley, J. M., Exposure to family violence in childhood and intimate partner perpetration or victimization in adulthood: Exploring intergenerational transmission in urban Thailand , in “Journal of Family Violence”, nr. 15, SUA, 2010, pp. 337−347. Lombroso, C., Omul delincvent, Bucureşti, Editura Măiastră, 1835/1992. Lorenz, K., Aşa zisul rău. Despre Istoria naturală a agresiunii, Bucureşti, Editura Humanitas, 1963/2005. Lowney, K. S., Domestic violence , în Parrillo, V. N., (ed.), Encyclopedia of social problems , California, SAGE Publications., 2008, pp. 250−252. Mitrofan, I., Cuplul conjugal, armonie şi dizarmonie , Bucureşti, Editura Ştiinţifică şi Enciclopedică, 1989. Mullender, A., Hague, G., Aris, R., Is anyone listening? Accountability and women survivors of domestic violence , New York, Routledge, 2003/2005. Rădulescu, A., Violenţa asupra femeii, Bucureşti, Editura Universităţii din Bucureşti, 2008. Răşcanu, R., Alcool şi droguri: viruşi şi capcane pentru tineri, Bucureşti, Editura Universităţii din Bucureşti, 2004. Sillamy, N., Dicţionar de psihologie , Bucureşti, Editura Univers Enciclopedic, 1995/2000.. Straus, M. A., Ordinary violence, child abuse, and wife beating: What do they have in common? , în Straus, M. A., Gelles, R. J., (eds.), Physical violence in american families: Risk factors and adaptations to violence in 8,145 families , New Brunswick, Transaction Publishers, 1990, pp. 110−124. Stuart, G. L., Stuart, R. B., Temple, J. R., Intimate terrorism , în Renzetti, C. M., Edleson, J. L., (eds), Encyclopedia of interpersonal violence , California, SAGE Publications, 2008, pp. 375−376. Whitfield, J. B., Genes for alcohol metabolism and alcohol sensitivity , în Agarwal, D. P., Seitz, H. K., (eds.), Alcohol in health and desease , New York, Marcel Dekker, Inc., 2001, pp. 27−48. Zamfir, E., Psihologie socială. Texte alese , Iaşi, Editura Ankarom, 1997. *** Poliţia Capitalei, disponibil online at http//www.politiacapitalei.ro. *** Direcţiile Generale de Asistenţă Socială şi Protecţie a Copilului din România, 2018, disponibil online at http//www.dgaspc.ro. *** Centrul “ O nouă şansă ”, 2018, disponibil online at http//www.dgas.ro. *** Centrul Parteneriat pentru Egalitate, 2018, disponibil online at http//www.cpe.ro. *** Declaraţia Naţiunilor Unite, 1993, disponibil online at http//www.dspct.ro. *** Convenţia de la Istanbul Împotriva Violenţei în familie, disponibil online at https://rm.coe.int/ 1680464e99. *** Organizaţia Mondială Contra Torturii, 1984, disponibil online at www.hotararicedo.ro. *** Eurobarometrul 73.2, 2010, disponibil online at http://ec.europa.eu/public_opinion/archives/ebs/ ebs_344_fact_ro_ro.pdf. *** Legea nr. 30/2016 pentru ratificarea Convenţiei de la Istanbul, disponibil online at www. dreptonline.ro/stiri/detaliu_stire.php?id_stire=11066. *** Legea nr. 254/2013 privind executarea pedepselor şi a măsurilor privative de libertate dispuse de organele judiciare în cursul procesului penal, cu toate modificările ulterioare, M.Of. nr. 514, 14.08.2013. 290 GEORGIANA VIRGINIA BONEA 20 he main objective of this paper is to emphasize the importance of services dedicated to the family of the aggressors. Thus, not T just the victim of domestic violence, the couple's relationship, must benefit from the specialized services, but also the aggressor. It is about correcting aggressive behavior, as well as starting the whole process of rehabilitation of the individual. Human agressivity is extremely complex, and it requires a great deal of attention in addressing the various theoretical, contextual, individual, couple, institutional, legislative and moral perspectives. Romania is still at the beginning of designing specialized services exclusively for the family aggressor. Thus, there is only one center in Bucharest that offers specialized services to aggressors. As a result, administrative, legal and scientific efforts are required to address the issue, including the needs and assistance of the aggressor. Effective treatment of family violence involves both the victim as well as the aggressor. Also, the recorded number of cases of aggression and violence, both in the public space and in the intimate family area, has tripled over the last ten years due to the state's multiple efforts to make this issue known and to offer as many solutions to prevent and fight against it. Keywords: aggressor; victim; couple; specialized services; violence. Primit: 04.06.2018 Acceptat: 06.08.2018 